NB II - Pályán a Sopron és a Gyirmót
Az SVSE Kisvárdán, a Gyirmót Szolnokon kezdi meg az NB II-es bajnokságot.
A Dunaújváros-Vasas mérkõzéssel pénteken kezdetét veszi a magyar labdarúgó-bajnokság másodosztályú küzdelemsorozata: a Ness Hungary NB II 2013/14-es idényének újdonsága, hogy kilenc év után ismét egy csoportban szerepelnek a csapatok.
Az eddigi kétszer 16 együttesbõl álló - Keleti- és Nyugati-csoportra bontott - mezõny létszámát ugyanis megfelezték. Egycsoportos küzdelemre legutóbb a 2004/05-ös szezonban volt példa, akkor 14 klubbal.
Változatlan ugyanakkor, hogy a fordulók száma harminc, illetve hogy továbbra is két gárda jut fel az élvonalba. Eddig a keleti és a nyugati bajnok léphetett fel az elsõ osztályba, így összevonva pedig az elsõ két helyezett szerez indulási jogot az OTP Bank Ligába.
A magyar szövetség (MLSZ) azt várja az újítástól, hogy egyrészt színvonalasabbá váljon az NB II, másrészt gazdaságilag erõsebb csapatok szerepeljenek benne. Vagyis ne forduljon elõ olyan eset, mint legutóbb, amikor a Vác nem tudta befejezni a pontvadászatot.
A Ness Hungary NB II 1. fordulójának programja
péntek: Dunaújváros-Vasas 15.30
szombat: Kozármisleny-ZTE FC 16.30
Kisvárda-Soproni Vasutas 17.30
Ajka-Nyíregyháza Spartacus 17.30
Szigetszentmiklós-Cegléd 17.30
FGSZ Siófok-Balmazújváros 18.00
Békéscsaba-FC Tatabánya 19.00
Szolnoki MÁV FC-Gyirmót 20.00
labdarúgás svse-gysev megyei foci nb2foci SVSE Gyirmót FC sport Gyirmót Sopron